|  |  |
| --- | --- |
| **Študijný program****(Študijný odbor)** | **Bezpečnosť a obrana štátu**(9610 Obrana a vojenstvo) |
| **Školiteľ** | **doc. Ing. Vladimír ANDRASSY, PhD.** e-mail: vladimir.andrassy@aos.sk tel.: 0960 423 287 Katedra bezpečnosti a obrany |
| **Forma štúdia** | Externá |
| **Téma** | **Model použitia Síl pre špeciálne operácie v domácom krízovom manažmente** **Zameranie:** Dizertačná práca sa bude zaoberať potenciálom využitia Síl pre špeciálne operácie OS SR v boji proti terorizmu a organizovanému zločinu v SR.**Metódy a očakávaný výstup:**Analýza súčasného stavu legislatívy, hodnotenie legislatívnej úrovne právnej úpravy v oblasti boja proti organizovanému zločinu a terorizmu. Skúmanie vývoja špeciálnych síl v SR, ich porovnanie so zahraničím. Návrh oprávnenia príslušníkov Síl pre špeciálne operácie pre pôsobenie v domácom krízovom manažmente a zostavenie modelu ich použitia. *Pre podrobnejšie informácie kontaktujte školiteľa.* |
| **Požiadavky na prijatie** | Absolvent 2. stupňa VŠ vzdelávania v študijnom odbore Obrana a vojenstvo alebo v súvisiacom odbore. Pohovor bude obsahovať nasledovné tematické okruhy: predstavenie zámeru riešenia dizertačnej práce. Výcvik a nasadenie vojenských jednotiek, úloha Síl pre špeciálne operácie OS SR, legislatíva v oblasti domáceho krízového manažmentu.*Príjme sa 1 študent.* |
| **Termín podania prihlášky** | 11.3. – 11.5.2025 |
| **Termín prijímacieho konania** | 12.5. – 20.6.2025 (presný deň bude spresnený v pozvánke) |

|  |  |
| --- | --- |
| **Študijný program****(Študijný odbor)** | **Bezpečnosť a obrana štátu**(9610 Obrana a vojenstvo) |
| **Školiteľ** | **doc. Ing. Vladimír ANDRASSY, PhD.** e-mail: vladimir.andrassy@aos.sk tel.: 0960 423 287 Katedra bezpečnosti a obrany |
| **Forma štúdia** | Externá |
| **Téma** | **Dezinformácie ako možný nástroj vedenia hybridnej vojny****Zameranie:** Dizertačná práca sa bude zaoberať fenoménom dezinformácií a ich možným vplyvom na vedenie vojenskej operácie, vojnového konfliktu. **Metódy a očakávaný výstup:**Analýza súčasného stavu, legislatíva v oblasti dezinformácií, vplyv dezinformácií na fungovanie spoločnosti. Skúmanie použitia dezinformácií a ich dopadu na spoločnosť, ovplyvňovanie verejnej mienky. Spôsoby šírenia, možné nástroje a návrh konceptu boja proti dezinformáciám. *Pre podrobnejšie informácie kontaktujte školiteľa.* |
| **Požiadavky na prijatie** | Absolvent 2. stupňa VŠ vzdelávania v študijnom odbore Obrana a vojenstvo alebo v súvisiacom odbore. Pohovor bude obsahovať nasledovné tematické okruhy: predstavenie zámeru riešenia dizertačnej práce. Fenomén dezinformácií, legislatíva v oblasti dezinformácií, nástroje v boji proti dezinformáciám, príklady dopadu dezinformácie.*Príjme sa 1 študent.* |
| **Termín podania prihlášky** | 11.3. – 11.5.2025 |
| **Termín prijímacieho konania** | 12.5. – 20.6.2025 (presný deň bude spresnený v pozvánke) |

|  |  |
| --- | --- |
| **Študijný program****(Študijný odbor)** | **Bezpečnosť a obrana štátu**(9610 Obrana a vojenstvo) |
| **Školiteľ** | **doc. Ing. Vladimír ANDRASSY, PhD.** e-mail: vladimir.andrassy@aos.sk tel.: 0960 423 287 Katedra bezpečnosti a obrany |
| **Forma štúdia** | Externá |
| **Téma** | **Zvyšovanie úrovne kybernetickej bezpečnosti organizácie** **Zameranie:** Dizertačná práca sa bude zaoberať oblasťou kybernetickej bezpečnosti sektora bezpečnosti organizácie (Akadémia ozbrojených síl gen. M. R. Štefánika). Cieľom dizertačnej práce bude na základe medzinárodných štandardov ISO pre systémy manažérstva informačnej bezpečnosti a kybernetickú bezpečnosť, navrhnúť možnosti zvýšenia úrovne vyspelosti bezpečnostných opatrení pre prevenciu a riešenie kybernetických útokov a plán ich implementácie vo vybranej organizácii. Oblasti riešenia:* Preskúmanie audítorských zistení uvedených v ostatnej záverečnej správe o výsledkoch auditu kybernetickej bezpečnosti – prístup založený na dôkazoch. Z právneho hľadiska celková percentuálna miera súladu s požiadavkami právnych predpisov.
* Klasifikácia informácii (konceptuálne aktíva), kategorizácia sietí a informačných systémov, ktorá reflektuje požiadavky kybernetickej bezpečnosti počas celého životného cyklu informácií, siete a informačného systému – rozsah požiadaviek na základe rozdelenia informačných systémov a sietí do kategórií podľa klasifikačných kritérií.
* Revízia, príp. vytvorenie Matice vyspelosti komponentov bezpečnostnej architektúry s dôrazom na identifikáciu úrovne vyspelosti dosiahnutých bezpečnostných cieľov a bezpečnostných opatrení.
* Posúdenie rizík kybernetickej bezpečnosti (stav plnenia opatrení na zaobchádzanie s neakceptovateľnými rizikami), rozhodovanie založené na rizikách.
* Samohodnotenie účinnosti prijatých bezpečnostných opatrení.

**Metódy a očakávaný výstup:** Analýza súčasného stavu legislatívy, posúdenie stavu kybernetickej bezpečnosti organizácie. Klasifikácia informácii, kategorizácia sietí a informačných systémov. Posúdenie rizík kybernetickej bezpečnosti. Skúmanie potenciálnych vektorov útoku, zhodnotenie využitia nástrojov umelej inteligencie. Návrh možnosti zvýšenia úrovne vyspelosti bezpečnostných opatrení pre prevenciu a riešenie kybernetických útokov organizácie. *Pre podrobnejšie informácie kontaktujte školiteľa.* |
| **Požiadavky na prijatie** | Absolvent 2. stupňa VŠ vzdelávania v študijnom odbore Obrana a vojenstvo alebo v súvisiacom odbore. Pohovor bude obsahovať nasledovné tematické okruhy: predpokladané riešenie dizertačnej práce. Medzinárodné štandardy ISO pre systémy manažérstva informačnej bezpečnosti a kybernetickej bezpečnosť, legislatíva v oblasti kybernetickej bezpečnosti, informačné aktíva, kybernetické bezpečnostné incidenty.*Príjme sa 1 študent.* |
| **Termín podania prihlášky** | 11.3. – 11.5.2025 |
| **Termín prijímacieho konania** | 12.5. – 20.6.2025 (presný deň bude spresnený v pozvánke) |

|  |  |
| --- | --- |
| **Študijný program****(Študijný odbor)** | **Bezpečnosť a obrana štátu**(9610 Obrana a vojenstvo) |
| **Školiteľ** | **doc. Ing. Jaroslav VARECHA, PhD.**e-mail: jaroslav.varecha@aos.sktel.: 0960 422602Katedra vojenskej taktiky a operačného umenia |
| **Forma štúdia** | Externá |
| **Téma** | **Možnosti zvyšovania efektivity pozemného prieskumu v hĺbke priestoru operácie****Zameranie**: Navrhnúť zavedenie nových technických prostriedkov prieskumu a optimalizovať spôsob prípravy a použitia jednotiek vykonávajúcich prieskum v hĺbke priestoru operácie.Jednotky pozemného prieskumu, ktorých poslaním je vykonávať pozemný prieskum v hĺbke priestoru operácie, potrebujú čas na rozvinutie systému prieskumu. Je zrejmé, že čím dlhšie budú tieto jednotky pôsobiť v danom priestore, tým narastá riziko demaskovania sa vlastnou činnosťou.Jednotky pozemného prieskumu, ktorých poslaním je pôsobiť v hĺbke priestoru operácie, sú v koaličnom prostredí označované pojmom LRS (long range surveillance) a sú používané výlučne na sledovanie objektov (veľmi malých, konkrétnych priestorov). Možnosti efektívneho použitia jednotky pozemného prieskumu v hĺbke priestoru operácie, ktorá nedisponuje technickými prostriedkami, je veľmi limitované. Preto vzniká výskumný problém, spočívajúci vo vytypovaní, analyzovaní a výbere takých technických prostriedkov, ktorými by prieskumné jednotky disponovali. Tieto technické prostriedky by po prvotnom "technickom prieskume" umožnili prieskumnej jednotke zamerať pozemný prieskum na činnosti, ktoré by cielene potvrdili alebo vyvrátili detekciu objektu. To by prieskumnej jednotke umožnilo efektívne sa podieľať na procese tvorby zoznamu cieľov (TARGETING) v hĺbke priestoru operácie.**Metódy a očakávaný výstup:**Stanovenie rozhodujúcich hodnotiacich kritérií, vytypovanie možných technických prostriedkov, analýza vytypovaných technických prostriedkov podľa stanovených kritérií a optimalizácia technických prostriedkov ako podklad na návrh zavedenia vybratých prostriedkov do jednotiek pozemného prieskumu. |
| **Požiadavky na prijatie** | Ukončený 2. stupeň vysokoškolského vzdelania v odbore: Obrana a vojenstvo, alebo príbuznom. Sú nevyhnutné znalosti z oblasti taktiky prieskumných jednotiek, použitia zbraní a technického vybavenia prieskumných jednotiek a znalosti z procesu Targetingu.*Príjme sa 1 študent.* |
| **Termín podania prihlášky** | 11.3. – 11.5.2025 |
| **Termín prijímacieho konania** | 12.5. – 20.6.2025 (presný deň bude spresnený v pozvánke) |
| **Študijný program****(Študijný odbor)** | **Bezpečnosť a obrana štátu**(9610 Obrana a vojenstvo) |
| **Školiteľ** | **doc. Ing. Jaroslav VARECHA, PhD.**e-mail: jaroslav.varecha@aos.sktel.: 0960 422602Katedra vojenskej taktiky a operačného umenia |
| **Forma štúdia** | Externá |
| **Téma** | **Názov témy:****Možnosti taktického nasadenia manévrových jednotiek na “transparentnom” bojisku** **Zameranie:**  Cieľom práce je formulovať taktické možnosti efektívneho nasadenia a pôsobenia manévrových jednotiek na “transparentnom” bojisku.  Moderné bojisko sa stáva “transparentným” z dôvodu jeho nasýtenosti senzormi. Používanie UAS demonštruje hrozbu takmer neustáleho nadzemného pozorovania a presného úderu. Nepretržitá konektivita senzorov, okamžitá identifikácia a geolokácia cieľov poskytujúca autentické povedomie o situácii na bojisku ovplyvňujú schopnosť prežitia bojových systémov na pozemnom bojisku. Tieto faktory sa nevyhnutne musia premietnuť aj do vojenského umenia. Stávajúca percepcia operačného prostredia, prijaté a uznávané princípy, zákonitostí a spôsoby taktického použitia manévrových jednotiek a zažitých taktík, techník a postupov nie je náležitá schopnostiam technologicky vyspelých vojenských síl.  Dizertačná práca má byť orientovaná na identifikáciu a rozpracovanie možných prístupov, spôsobov a postupov taktického nasadenia a pôsobenia manévrových jednotiek na takomto technológiami nasýtenom “transparentnom” bojisku.**Metódy a očakávaný výstup:**  Analýza trendov vývoja a taktického použitia UAS v operačnom prostredí, identifikácia kľúčových prínosov implementácie UAS na bojisku a hodnotenie dôsledkov implementácie na pôsobenie manévrových jednotiek na pozemnom bojisku, formulácia taktických výziev, analýza možností a návrh taktík, techník a postupov efektívneho nasadenia manévrových jednotiek na „transparentnom” pozemnom bojisku. |
| **Požiadavky na prijatie** | Ukončený 2. stupeň vysokoškolského vzdelania v odbore: Obrana a vojenstvo, alebo príbuznom. Sú nevyhnutné znalosti z oblasti taktiky manévrových jednotiek, taktického použitia UAS a iných relevantných technológií na modernom bojisku.*Príjme sa 1 študent.* |
| **Termín podania prihlášky** | 11.3. – 11.5.2025 |
| **Termín prijímacieho konania** | 12.5. – 20.6.2025 (presný deň bude spresnený v pozvánke) |

|  |  |
| --- | --- |
| **Študijný program****(Študijný odbor)** | **Bezpečnosť a obrana štátu**(9610 Obrana a vojenstvo) |
| **Školiteľ** | **doc. Ing. Stanislav MORONG, PhD.**e-mail: stanislav.morong@aos.sktel.: 0960 42 35 27Katedra logistického zabezpečenia |
| **Forma štúdia** | Externá |
| **Téma** | **Vojenská mobilita na území Slovenskej republiky****Zameranie:** Dizertačná práca koncentruje pozornosť na stav dopravnej infraštruktúry Slovenskej republiky s analýzou kritických miest primárne v oblasti cestnej a železničnej siete a ich infraštruktúry limitujúcich presuny a prepravu Ozbrojených síl Slovenskej republiky a spojeneckých vojsk. Výstup práce by mal poskytnúť prehľad komplexných požiadaviek na vojenskú mobilitu na území SR, potrebné opatrenia na odstránenie úzkych miest v dopravnej sieti, ako aj alternatívne riešenia pre prekonávanie identifikovaných kritických miest vrátane návrhov na materiálno – technické zabezpečenie mobility v krízových situáciách.**Metódy a očakávaný výstup:**Analýza súčasného stavu v oblasti vojenskej mobility, kompetencie, kooperácia a zodpovednosť jednotlivých ministerstiev za zaistenie vojenskej mobility pri realizácii projektov rekonštrukcie a budovania dopravnej siete a infraštruktúry v súlade s nadnárodnými dohodami a štandardmi. Komparácia prístupu k vojenskej mobilite pri budovaní cestnej a železničnej siete v susedných štátoch, ako aj vzájomné poskytnutie vybraných úsekov dopravnej siete. Návrh alternatívnych spôsobov prekonávania dočasných obmedzení vojenskej mobility na národnej úrovni tvorí podstatnú časť záverov práce, ako východiska pre prijímanie strategických dokumentov obsahovo zameraných na rozvoj obrany štátu.Výstupom je štúdia, ktorá bude využitá pri aktualizácii platnej doktríny dopravnej logistiky OS SR o zmeny vo vybraných druhoch dopravy od vydania uvedenej doktríny, ako aj v doktríne neobsiahnuté poznatky a informácie (napr. nadnárodné projekty a kooperácia v predmetnej funkčnej oblasti vojenskej logistiky).*Pre podrobnejšie informácie kontaktujte školiteľa.* |
| **Požiadavky na prijatie** | Absolvent inžinierskeho / magisterského študijného programu v študijnom odbore 9610 Obrana a vojenstvo alebo v súvisiacom odbore. Pohovor bude obsahovať nasledovné tematické okruhy: predstavenie zámeru riešenia dizertačnej práce, dopravná infraštruktúra, dopravná logistika, vojenská mobilita, civilné núdzové plánovanie a hospodárska mobilizácia.*Prijatý bude 1 študent.* |
| **Termín podania prihlášky** | 11.3. – 11.5.2025 |
| **Termín prijímacieho konania** | 12.5. – 20.6.2025 (presný deň bude spresnený v pozvánke) |
|  |  |  |
| **Študijný program****(Študijný odbor)** | **Bezpečnosť a obrana štátu**(9610 Obrana a vojenstvo) |
| **Školiteľ** | **doc. Ing. Stanislav MORONG, PhD.**e-mail: stanislav.morong@aos.sktel.: 0960 42 35 27Katedra logistického zabezpečenia |
| **Forma štúdia** | Externá |
| **Téma** | **DETERMINANTY PERSONÁLNEJ DOSTATOČNOSTI V OZBROJENÝCH SILÁCH SLOVENSKEJ REPUBLIKY** **Zameranie:** Dizertačná práca skúma aktuálnu problematiku nevyrovnanej bilancie medzi požiadavkou na ľudské zdroje v rámci rezortu ministerstva obrany a záujmom o štátnu službu profesionálneho vojaka z radov obyvateľstva. Na základe skúmania štatistických údajov autor identifikuje faktory, ktoré túto bilanciu pozitívne resp. negatívne ovplyvňujú. Predmetné skúmanie nie je obmedzené len na fázu záujmu a samotný vstup do ozbrojených síl, ale aj na faktory, ktoré sú príčinou nedostatočnej personálnej stability systému v realizačnej fáze služobného pomeru profesionálneho vojaka. **Metódy a očakávaný výstup:** Na základe kvantitatívneho vyhodnotenia efektívnosti vynaložených finančných zdrojov za vybraný časový interval pri realizácii projektov zameraných na pozitívny zvrat v nepriaznivom personálnom vývoji doktorand vytvorí škálu úspešnosti jednotlivých nástrojov personálneho marketingu a riadenia. Túto škálu doplní o metódy a nástroje, ktoré našli pozitívnu odozvu pri riešení personálneho deficitu vo vybraných armádach v zahraničí a vytvorí koncepciu rozvoja ľudských zdrojov v rámci rezortu Ministerstva obrany Slovenskej republiky. Jej verifikáciu podporí kvantifikáciou finančných zdrojov potrebných na realizáciu navrhovaných opatrení v komparácii s efektmi dosiahnutými stabilizáciou a prípadným kvantitatívnym rastom ľudských zdrojov pre potreby obrany štátu.Koncepcia rozvoja ľudských zdrojov v rezorte MO SR bude podporená modelom kvalifikačného rámca pre jednotlivé kategórie služobného pomeru a atribútoch kariérneho rozvoja.*Pre podrobnejšie informácie kontaktujte školiteľa.* |
| **Požiadavky na prijatie** | Absolvent inžinierskeho / magisterského študijného programu v študijnom odbore 9610 Obrana a vojenstvo alebo inom príbuznom odbore.Pohovor bude obsahovať nasledovné tematické okruhy: predstavenie zámeru riešenia dizertačnej práce, personálna stratégia OS SR, demografický vývoj, marketingové nástroje personálnej politiky, zákon o štátnej službe profesionálnych vojakov*Prijatý bude 1 študent.* |
| **Termín podania prihlášky** | 11.3. – 11.5.2025 |
| **Termín prijímacieho konania** | 12.5. – 20.6.2025 (presný deň bude spresnený v pozvánke) |

|  |  |
| --- | --- |
| **Študijný program****(Študijný odbor)** | **Bezpečnosť a obrana štátu**(9610 Obrana a vojenstvo) |
| **Školiteľ** | **doc. Ing. Lubomír BELAN, PhD.**e-mail: lubomir.belan@aos.sktel.: 0960 423524Katedra logistického zabezpečenia |
| **Forma štúdia** | ~~Denná~~/Externá |
| **Téma** | **Projekt „Národné obranné sily Slovenskej republiky“ ako výzva pre zvyšovanie stability a obranyschopnosti SR** **Zameranie:** Úlohou dizertačnej práce je analýza dôsledkov neúspešného fungovania projektu Aktívnych záloh OS SR a následne príprava prostredia pre efektívne fungovanie projektu Národných obranných síl SR a to využitím komparácie existujúcich Aktívnych záloh OS SR s novovzniknutým projektom Národných obranných síl, ktorých prioritnou stratégiou je na základe dobrovoľnosti občana plniť pridružené úlohy operačných, pohotovostných a branných záloh s ohľadom na obranno-bezpečnostnú stratégiu SR (aktuálne postavenie a úlohy OS SR v spoločnosti).**Metódy a očakávaný výstup:** Komparáciou projektu Národných obranných síl SR s podobnými existujúcimi projektami v rámci krajín V4 (Česká republika, Maďarsko, Poľsko), ako i s dlhodobo perspektívne fungujúcou stratégiou Národnej gardy USA ako rezervnej zložky Ozbrojených síl USA navrhnúť tvorbu, prípravu a použitie Národných obranných síl.*Pre podrobnejšie informácie kontaktujte školiteľa.* |
| **Požiadavky na prijatie** | Ukončený 2. stupeň Odbor: Obrana a vojenstvo. Študijný program: Bezpečnosť a obrana štátuOdbor: Národná a medzinárodná bezpečnosť. Študijný program: Bezpečnosť a obrana štátu. Predstavenie predpokladaného riešenia dizertačnej práce. Úlohy ozbrojených síl pri obrane štátu, domácom a medzinárodnom krízovom manažmente.*Príjme sa 1 študent.* |
| **Termín podania prihlášky** | 11.3. – 11.5.2025 |
| **Termín prijímacieho konania** | 12.5. – 20.6.2025 (presný deň bude spresnený v pozvánke) |